# Máis que protesta

## Con sentido

Intentamos precisar a diferenza entre información e opinión, organizamos os datos obxectivos dos que dispoñemos e elaboramos o noso relato da aprendizaxe.

Actividade

## 1. Rexistrando a opinión

Sabemos que a información está presente en discursos non marcados, nos que se aprecia o uso de datos e feitos contrastables, a ausencia do emisor no texto, a representación directa e con obxectividade da realidade, con expresión neutra, a presenza de perspectivas plurais ou o léxico non valorativo. Un discurso marcado pola presenza do emisor entrará no territorio da valoración e opinión, da transmisión dunha postura ante as cousas. As marcas principais son:

a) Localizade os fragmentos valorativos ou de opinión nestes parágrafos tomados da reportaxe Mercagalicia, o lado escuro da xestión, do xornal Lindeiros. Explicade como os identificastes.

##### Mercagalicia é unha sociedade mercantil na que o concello de Santiago é o accionista maioritario cun 51 %. Isto convértea nunha empresa pública segundo a catalogación do Ministerio de Facenda.
O sucedido tería que servir para que se revisaran procedementos ou se implementaran máis controis. Saber de que serviron as auditorías dos últimos anos ou coñecer que mostraban e que ocultaban ou ignoraban será importante para dirimir responsabilidades penais, pero tamén políticas se chegaran a existir.
Joaquín Macho, o ex xerente agora denunciado, accedeu á dirección de Mercagalicia en 1995, dous anos despois da súa creación, e mantívose ata decembro pasado, momento no que foi cesado. Está acusado de administración desleal e apropiación indebida. A auditoría desvelou que estaban concertados distintos créditos que non foron devoltos.
Naceu en 1993 e, situada no Polígono do Tambre, concentra o maior mercado de froitas e verduras da bisbarra, do que se nutren moitos establecementos. A plataforma de distribución para Galicia dos supermercados Día tamén esta situada en Mercagalicia. A sociedade tivo un activo económico nas últimas contas publicadas na web de máis de 5 millóns de euros, o que dá unha idea do seu volume de negocio.

b) Revisade as distincións realizadas na actividade anterior (de Situámonos) para comprobar que a opinión está -toda ela- separada da información obtida, ao tempo que conectada con ela. Organizade ambas seguindo unha lóxica temporal e/ou causal na disposición das cuestións centrais do tema que traballades. Debe apreciarse todo isto visualmente por medio de frechas, cadros de cores ou outra fórmula.

Actividade

## 2. De entrada

a) Coa información xa ordenada por claves (cando menos: orixes do problema, consecuencias máis importantes, propostas de solución existentes, medidas xa tomadas, mobilizacións realizadas, apoios acadados e presenza na prensa), imos crear un resumo de dúas ou tres liñas para cada unha. Contades cun apoio a seguir para iso.
b) Anotade agora debaixo de cada resumo a xeito de entrada xornalística as persoas que achegaron valoracións ou opinións relevantes, no caso de que as haxa, xunto co fragmento textual máis significativo das súas declaracións.

Apoios

## O resumo

Conclusión

## Relato da aprendizaxe

Finalmente nesta parte, poñede por escrito individualmente na casa:
* Conseguiches implicarte plenamente no labor? Por que?
* Que che custou máis entender sobre este tema?
* Que actividade foi máis interesante e útil? Por que?
* Que cambios no coñecemento destas cuestións experimentaches ao longo destas sesións de traballo?
* Cal cres que é a mellor maneira de traballar estes contidos?
* Para que che pode servir a aprendizaxe realizada?
* Como podes mellorar o teu traballo de aquí en adiante nesta secuencia?

### Anterior

Situámonos.

### Seguinte

Obradoiro.